bc5fcbe92264b4cf5d03f0a0214da9df
##### Έχω κάνει πρόσφατα αποτρύγωση στον Οδοντίατρο αλλά παραμένει η κακοσμία. Tι μπορεί να φταίει;


oralmedsurg.com
2021.04

Aν πάσχετε από σχετικά έντονη περιοδοντική νόσο ο συνήθης καθαρισμός των ούλων - αποτρύγωση δεν επαρκεί. Είναι πιθανό να χρειασθούν περιοδοντικές αποξέσεις, ένας πιο ‘βαθύς’ και εκτεταμένος καθαρισμός των ούλων. 



65bdb31d12f1ac857626e5a880aa1569
##### Πλένω τα δόντια μου καθημερινά 3 - 4 φορές αλλά εξακολουθεί να υπάρχει άσχημη απόπνοια από το στόμα.


oralmedsurg.com
2021.04

Όπως αναφέρθηκε πρέπει να γίνεται ευρύτερος έλεγχος για να εντοπισθούν τα αίτια της κακοσμίας. Εφόσον πάντως αυτά αποκλεισθούν τότε είναι πιθανό να υπάρχουν εστίες φλεγμονής π.χ. τερηδόνα σε κάποια κρυμμένα σημεία στο στόμα. Μια πανοραμική ακτινογραφία θα αποκαλύψει πιθανές τέτοιες εστίες. Επιπλέον θα πρέπει να αξιολογηθούν εάν υπάρχουν προσθετικές αποκαταστάσεις που λόγω πολυκαιρίας χρήζουν αντικατάστασης. Τέλος, πέραν του συχνού βουρτσίσματος των δοντιών που πρέπει να γίνεται με ορθή τεχνική ώστε να καθαρίζονται όλες οι οδοντικές επιφάνειες, πρέπει να καθαρίζονται τα μεσοδόντια διαστήματα με τα μεσοδόντια βουρτσάκια όσο και η ραχιαία επιφάνεια της γλώσσας.



6f7e798b19b0cbbdf26d3a7de5e2c171
##### Πως σχετίζεται η ιγμορίτιδα με πιθανή κάκοσμη απόπνοια;


oralmedsurg.com
2021.04

Mια φλεγμονή του ιγμορείου άντρου είναι πιθανό να επηρεάσει τη λειτουργία του κροσσωτού επιθηλίου το οποίο επενδύει την αεροφόρο αυτή κοιλότητα, αποτρέποντας την συνεχή απομάκρυνση βλέννας και φλεγμονωδών εκκρίσεων. Σε μια τέτοια περίπτωση η λίμναση και η βαθμιαία καταρροή οπισθορρινικών εκκρίσεων μέσω του στοματοφάρυγγα είναι πιθανό να συμβάλλει σε δύσοσμη απόπνοια που γίνεται αντιληπτή κατά την εκπνοή αέρα από το στόμα.


